Bavipath, TonyMoly Haul #1 - VirraDóra
Bavipath, TonyMoly Haul #1
Már egy korábbi bejegyzésemben említettem, hogy oda meg vissza vagyok a koreai BB krémekért és termékekért. Idén lesz 4 éve, hogy elkezdtem használni a BB krémeket és azóta szinte nem is használok mást. Alapozót több év után most vettem, először de azt is csak kíváncsiságból :D Ezekről a termékekről én csak szuperlatívuszokban tudok nyilatkozni. Az én bőröm egy időben a T vonalon elég problémás volt és persze, hogy nyomkodtam, kapartam mindent csináltam vele, amit nem kellett volna…a végeredmény az lett, hogy hegek maradtak vissza, amik hát nem túl esztétikusak. Hozzá kell tennem, hogy próbálkoztam gyógyszerekkel is, kúraszerűen, de nem segítettek azok sem. Aztán végül elkezdtem szedni a fogamzásgátló tablettát (egyéb egészségügyi problémák miatt is szükség volt rá) és az volt, ami tényleg segített. A visszamaradó hegekkel viszont kezdenem kellett valamit. Ekkor tört be ez a BB krém láz! Az első általam használt termék a SKIN79 Super Plus BB Krém Triple Functions SPF25 PA++ (HOT PINK BB krém) volt. A mai napig ez a kedvencem és mindig visszatérek hozzá. Próbáltam már a Super Plus Triple Functions BB Vital Krém SPF50 PA+++ krémet is, ami egy kicsit sárgásabb tónusú, sűrűbb talán ezért nem lett a kedvencem. A Skinfood Aloe krémről pedig már írtam ITT, ez nyárra tökéletes választás lehet.
Azért is preferálom ezeket a krémeket, mert a felbontástól számított egy évig fel lehet használni őket. Bevallom, nekem van olyan, ami már régebbi, de semmi probléma nincs vele, nincs kellemetlen szaga tehát abszolút használható még egy év után is. Az árak körülbelül 5000 Ft-nál kezdődnek, de azt kell, hogy mondjam ahhoz képest, hogy ezt egy évig tudod használni ez igazán jó befektetés. Én utáltam régebben megvenni havonta a drogériás termékeket, és ha azt összeadnám hát szinte biztos, hogy a dupláját költöttem rá. Nekem abszolút megéri és azt is elárulom, hogy évente kb egy-két alkalommal rendelek, szóval nem viszem én sem túlzásba. :)
A mostani rendelésemben olyan termékeket mutatok be amit én is most próbáltam ki először.
Baviphat Strawberry Toxifying Mask - Epres méregtelenítő maszk /Forrás: bbkrem.hu/
Vélemény: A Bavipath termékeknél maga a csomagolás is élmény. A barackos arcradír tégelyét én most ékszerek tárolására használom. Egyszerűen annyira kis „gusztusos” ez a gyümölcs formájú megoldás. Ez az epres is hasonló sorsra fog kerülni. Annyira jól mutat csak úgy magába az asztalon is. :) Az epres maszk illata valami isteni…engem a tipikus epres joghurt illatra emlékeztet, egyáltalán nem műillat. Az állaga nagyon érdekes zselés és egy borsónyi mennyiség elég az egész arcra. A tégelyhez jár egy kis kanál is ami szuper megoldás hiszen nem kell kézzel belenyúlkálni a termékbe. Ez egy újabb plusz pont! Használata után a bőr selymes és puha lesz és csak úgy ragyog! Ha túl sokáig hagyod fent egy picit szárítani fog. A pórusokat viszont láthatóan összehúzza. Én egy arcmaszktól nem is várhatok el többet.
Baviphat Goodbye Sebum Primer - Primer zsíros bőrre/Forrás:bbkrem.hu/
A faggyútermelést egy speciális por szabályozza, mely segíti, hogy a kitágult pórusok eltűnjenek és kialakulásuknak a lehetősége is minimalizálódjon, ezáltal fenntartja a bőr puha érzetét. Segít, hogy bőrünk matt és selymes maradjon órákon keresztül.
Vélemény: Ez az első primer, amit valaha kipróbáltam. Sosem tudtam hova tenni és nem értettem, hogy miért van szükség erre még pluszba. A kiszerelése már önmagában is luxus hatást kelt, üveg és a pumpás adagoló egyszerűen telitalálat. A textúrája könnyed és tényleg nem tudom mihez hasonlítani. :D It’s a kind of magic! A pórusokat nagyon szépen összehúzza és mattítja a problémás területeket. A hihetetlen dolog még, hogy a BB krém alá kenve nekem nincs szükség a nap folyamán újrapúderezésre pedig ez eddig elképzelhetetlen volt számomra. Tényleg porcelánbőrt csinál ez a primer és ennyi. Csillagos ötös!
TonyMoly Tartós szemöldökfilc/Forrás:bbkrem.hu/
Vélemény: A szemöldököm tetovált viszont sajnos már kezd kopni. Én sosem bántam meg a szemöldök tetoválásomat, mert én azt gondolom, hogy jobb egy szépen tetovált szemöldök mint egy bohóc szemöldök :D Az miért szép, hogy alig van, a szemem közepétől kezdődik és csík? Sosem értettem miért szidják a tetováltat, mert ha szépen van megrajzolva akkor igen is rengeteget javít az arcon. Sosem zavart, hogy sokszor kaptam érte beszólást, hogy de miért tetováltattam? Azért mert nekem így tetszik és pont. Én sem kérdezgetem mástól, hogy miért gondolja, hogy az agyon szedett szemöldöke vonzó? Különben is próbáltam visszanöveszteni de sajnos nem nőtt vissza…ez ilyen egyszerű.
A lényeg, hogy lefekvés előtt használtam és nagyon kis precíz vékony ceruza, amivel nagyon egyszerű dolgozni. A 02-es árnyalatot rendeltem meg, mert a neten előzetes kutatás után rájöttem, hogy az lesz a tökéletes szín. Egyáltalán nem fekete, mint ahogy olvasni lehetet néhány helyen. A szín szépen megszárad a bőrön de én úgy gondolom, hogy a száradási idő sokkal több mint 6-8 óra! Egyáltalán nem művi hatású. A tartósságáról meg annyit, hogy nem gondoltam már eleve sem, hogy 7 napig fent lesz, ebben nem is csalódtam. 3 napig simán bírja, aztán elkezd fakulni, de az is egyenletes, nem foltokban és nem sárgásan. Én eddig meg vagyok vele elégedve.
Rendeltem még három darab mintát is amelyek közül rendszeresen a Benton csiga-méh esszenciát kezdtem el kipróbálni.
Vélemény: Sosem találkoztam még ilyen állagú kozmetikummal. Nem is tudom mihez hasonlítani… nyálkásnak mondanám, de az olyan rosszul hangzik nem? :D Pedig abszolút nem kellemetlen használni és a bőr szinte csak úgy ragyog tőle. A teljes kiszerelés 60 ml és 5800 Ft-ba kerül. 5ml-es kiszerelésben 450 Ft-ba kerül és a legkisebb méretben 1ml-ben pedig 150 Ft. Na, ezt vettem én meg és későbbiekben lehet beruházok egy 5ml-es termékre de úgy gondolom, hogy nincs még szükségem ilyen speciális ápolásra :)
Ti próbáltatok rendeltetek már a bbkrem.hu oldalról? Használtatok már hasonló termékeket?
Címkék: beauty, benton, tonymoly, bavipath, bbkrem
https://peacelovechic.blog.hu/api/trackback/id/tr127177139